als_Latn dik_Latn sag_Latn
Pasi kane dorëzuar ne kuvend dy ndryshimet ligjore për taksen e qarkullimit dhe Tatimin mbi Vlerën e Shtuar per energjinë elektrike; demokratet nëpërmjet nënkryetarit te kuvendit Edmond Spaho i kane bere apel qeverise te ktheje normalitetin ne vend duke miratuar keto amendamente. Sipas Spahos nga sot, kryeministri Rama ka në dorë mundësinë për të miratuar këto projektligje për t’u shërbyer qytetarëve të vendit. “Nëse Edi Rama nuk i miraton këto dy iniciativa, ai thjesht do të konfirmojë edhe një herë se ka humbur çdo kontakt me realitetin, ka braktisur popullin e këtij vendi, dhe është aty thjesht për interesat e tij dhe të klientelës qe e rrethon. Qeveria duhet të reflektojë përpara se të jetë vonë. Në të kundërt, qytetarët do të marrin vetë në duar të ardhmen e tyre, do të mbrojnë familjet dhe vendin nga kursi i pandalshëm shkatërrimtar i Edi Ramës. Dhe ne do të jemi në ballë të protestave me masive që ka njohur ndonjëherë vendi”. 2 Projektligjet e PD parashikojnë qe Tatimi mbi Vlerën e Shtuar për furnizimin e energjisë elektrike te behet 6% nga 20% qe eshte aktualisht ndërkohe qe taksa e qarkullimit mbi benzinën dhe gazoilin te behet 7 leke/litri nga 27 leke qe eshte aktualisht.
als_Latn